Vrystaatse staatsamptenare eet staatsbates op | Maroela Media
Die Vrystaatse landboudepartement is letterlik besig om die beeste wat hulle as staatsbates van die nasionale landboudepartement kry, op te eet, sê die leier van die DA in die provinsiale wetgewer, dr. Roy Jankielsohn.
Hy het deur middel van amptelike skriftelike navrae in die provinsiale wetgewer vasgestel dat 178 stuks vee ter waarde van 'n konserwatief geraamde R815 000 die afgelope tien jaar deur amptenare van die provinsiale departement opgeëet is of geskenk is om opgeëet te word by troues, begrafnisse en ander geleenthede as "gunste en bydraes" vir ANC-hooggeplaastes.
In minstens een geval, so vertel Jankielsohn, het die beesvleis duidelik merkwaardige gevolge gehad. Een van die beeste is naamlik geskenk vir "die begrafnis van die agbare Lucy Mapena, lid van die Vrystaatse wetgewer".
Dieselfde Lucy Mapena is deesdae blykbaar terug uit die graf, want sy dien blakend gesond as adjunkspeaker van daardie einste wetgewer.
Jankielsohn het gesê hy en die DA sal toesien dat die skuldiges aan die pen ry, want wat hier aan die gang is, is niks anders as bedrog en diefstal van staatsbates nie.
Afgetrede katamaran-vervaardiger in huis vermoor
Resep: Hoender à la florentine
Wat 'n sirkus, net jammer die narre loop buite rond en verslind als. Nuwe Suid Afrika.
Jammer die "amp te narre" is nie Hindu's nie, dan het ons nou meer beeste gehad as waarmee hulle begin het nie. Wonder wat se die Hindu's nou dat ons almal mos regte her?
Ek is bly dat die skrywer van die artikel die woord "eet" gebruik en nie toelaat dat sy emosie met hom weghol nie. Ek sal nie toelaat dat die skuldiges my laat sondig nie. Weereens 'n byvoeging op die klagstaat van die ANC wat ondersoek kan word. By wie het hulle toestemming gekry om dit te doen? Beslis nie by die belastingbetaler wat die regmatige eienaar van die beeste is nie .
So bekend nou al, alles wat die amptenare, nie deur die nek kan druk nie, word deur die agterent getrek.